П Р О Т О К О Л    №  33

от заседание на Комисията по анализ и отчитане степента
на натовареност на органите на съдебната власт
към Висшия съдебен съвет

6 октомври 2015 г.

	Днес, 6 октомври 2015 г., вторник, от 14,30 часа, се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:
					
				    ПРЕДСЕДАТЕЛ: КАЛИН КАЛПАКЧИЕВ
			     ЗАМ. ПРЕДСЕДАТЕЛ: ЕЛКА АТАНАСОВА

					  ЧЛЕНОВЕ:ГАЛИНА КАРАГЬОЗОВА
							КАМЕН ИВАНОВ
							МАРИЯ КУЗМАНОВА
							МИЛКА ИТОВА
							РУМЕН БОЕВ
							РУМЕН ГЕОРГИЕВ-отсъства
							ЮЛИАНА КОЛЕВА

	Присъстват от администрацията на ВСС експертни сътрудници към комисията:
	Красимира Василева - началник о-л „ЮОДКВСС”, Румен Митев – началник отдел „САОД”, д-я „ИТСС”, Галина Хаджиева и Емилия Петкова – старши експерти в отдел „САОД”, д-я ИТСС”.
	На основание решение на комисията по Протокол №22/11.06.2013 г., т. 6, както и в изпълнение на дейност 1.6., залегнала в Годишния план за дейността на комисията за 2015 г., в днешното заседание присъства Гергана Георгиева – студент от юридически факултет, която провежда стаж в Администрацията на Висшия съдебен съвет.

След разисквания по предварително обявения дневен ред

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към дневния ред за днешното заседание като точка 8 обсъждане на организационни действия във връзка с изпълнение на решение по допълнителна точка 62 от Протокол № 47 от заседанието на Висшия съдебен съвет, проведено на 17 септември 2015 г.

ПО ДНЕВНИЯ РЕД

1. ОТНОСНО: Писма (3 бр.) вх.№ 88-00-295/29.09.2015 г. от председателя на Комисия по атестиране на служители от АВСС, сътрудници към КАОСНОСВ.
Приложение: Извлечение от Вътрешни правила за назначаване, атестиране и повишаване в ранг на съдебни служители в администрацията на ВСС/

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Съгласно чл. 19, ал. 1, т. 10 от Вътрешните правила за назначаване, атестиране и повишаване в ранг на съдебните служители в администрацията на Висшия съдебен съвет оценява експертните сътрудници към комисията, както следва:
- Красимира Василева - началник на отдел "ЮОДКВСС", дирекция „Правна” – максимална оценка 3 /три/;
- Румен Митев – началник на отдел „САОД”, дирекция „ИТСС” – максимална оценка 3 /три/;
- Емилия Петкова – старши експерт статистически анализ в отдел „САОД”, дирекция „ИТСС” – максимална оценка 3 /три/.
1.2. Изпраща решението по т. 1.1. на председателя на Комисията по атестирането – г-жа Саша Харитонова, директор на дирекция „Правна” на ВСС, за сведение и по предназначение.

2. ОТНОСНО: Извлечение от Протокол № 36/30.09.2015 г. от заседание на Комисия „Международна дейност” към ВСС във връзка с разменена кореспонденция между Дирекция „Международна дейност” на ВСС и администрация на Министерство на правосъдието на Република Хърватска.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема проекта на програма за работно посещение на членове на комисията в Република Хърватия, предложен от страна на Министерството на правосъдието на Република Хърватия.
2.2. По време на срещите, които ще бъдат проведени в съдилища в Република Хърватия дискусиите да бъдат акцентирани върху следните основни въпроси:
•	Информация за конкретните действия които са били извършени през 2011 г. във връзка с реформата на съдебната карта през 2010-2011 г. и до настоящия момент.
•	Информация за критериите или обстоятелствата, които са били преценявани за отделните органи на съдебна власт при вземане на решение за тяхното реформиране – окрупняване или закриване.
•	Информация дали тази реформа е довела до освобождаване от длъжност на съдебни служители и на магистрати и въз основа на какви критерии и на какво основание е извършено това.
•	Съществува ли в Република Хърватия стимулираща система за ранно пенсиониране на магистрати и използвана ли е тя в този случай.
•	Информация извършена ли е подобна реформа в структурата на прокуратурата и, ако да – какви са етапите и по какви критерии, т.е. въпросите като за съдилищата.    
•	В случай че е осъществена подобна реформа и за прокуратурите да се осъществи среща с лица, които са взели пряко участие в осъществяване на тази реформа.
•	Осъществява ли се в Република Хърватия измерване на натовареността на съдиите и прокурорите и въз основа на какви правила, принципи и норми. Взета ли е предвид натовареността при осъществяване на реформата на съдебната карта.

2.3. Определя следния състав на екипа от членове на комисията и експерт към комисията, който да осъществи работните срещи с органи на съдебната власт в Република Хърватия:
- Елка Атанасова – член на ВСС и зам.-председател на КАОСНОСВ;
- Румен Боев – член на ВСС и член на КАОСНОСВ;
- Галина Карагьозова – член на ВСС и член на КАОСНОСВ;
- Камен Иванов – член на ВСС и член на КАОСНОСВ ;
- Емилия Петкова – ст. експерт в отдел „САОД”, дирекция „ИТСС”, експертен сътрудник към КАОСНОСВ.

2.4. Изпраща на Комисия „Международна дейност” решението за сведение и предприемане на необходимите действия за осъществяване на работното посещение в Република Хърватия в периода 21-23 октомври 2015 г.

3. ОТНОСНО: Извлечение от протокол № 34/16.09.2015 г. от заседание на Комисия „Международна дейност” относно писмо от г-н Тони Томпсън – постоянен представител на Световната банка за България, с приложен доклад на Световната банка „Карта на съдебни производства в България”.
Приложение: доклад на Световната банка в електронен вариант
/Отложена точка от заседанието на 29.09.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема предоставения доклад на Световната банка „Карта на съдебни производства в България”.
3.2. Дава възможност на членовете на комисията, които имат коментари или бележки по доклада, да ги предоставят на дирекция „Международна дейност” в срок до 8 октомври 2015 г.
3.3. Изпраща решението на Комисия „Международна дейност” за сведение.

4. ОТНОСНО: Писмо от г-н Тони Томпсън – постоянен представител на Световната банка за България, с приложен доклад на Световната банка „България: Функциониране на съдебната система, натовареност с дела и преглед на разходите (2008-2014 г.)”.
Приложение: доклад на Световната банка в електронен вариант
/Отложена точка от заседанието на 29.09.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема предоставения доклад на Световната банка „България: Функциониране на съдебната система, натовареност с дела и преглед на разходите (2008-2014 г.)”, като полезен и навременен.
4.2. Дава възможност на членовете на комисията, които имат коментари или бележки по доклада, да ги предоставят на дирекция „Международна дейност” в срок до 8 октомври 2015 г.
4.3. Предлага на Комисия „Международна дейност” да прецени възможността за публикуването му на сайта на ВСС, с оглед осигуряване възможност на магистратите да се запознаят с него.
4.4. Изпраща решението на Комисия „Международна дейност”, за сведение и по предназначение.

5. ОТНОСНО: Извлечение от протокол № 28/04.08.2015 г. от заседание на Комисия „Публична комуникация” относно изискана информация във връзка с изпълнението на Плана за действие за изпълнение на Комуникационната политика на ВСС, за периода 2014-2018 г., за първото полугодие на 2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на правния сътрудник към комисията Красимира Василева – началник на отдел „ЮОДКВСС”, дирекция „Правна”, да подготви исканата информация и след съгласуване с председателя на комисията да я предостави на дирекция „Публична комуникация и протокол”.

6. ОТНОСНО: Писмо изх. № 546/29.09.2015 г. от председателя на Апелативен съд Бургас с приложено писмо и материали от председателя на Окръжен съд Бургас (вх. № 11-07-811/02.10.2015 г.).

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
6.1. Приема предоставения от председателя на Апелативен съд Бургас отговор от председателя на Окръжен съд Бургас, изх. № 763/14.09.2015 г., като счита, че в него са дадени обяснения на всички въпроси, поставени от съдия Златко Костадинов от РС Карнобат в молбата му, постъпила във ВСС, вх. № 11-07-811/20.04.2015 г.
6.2. Изпраща копие от отговора на председателя на Окръжен съд Бургас, изх. № 763/14.09.2015 г., на съдия Златко Костадинов от РС Карнобат, за сведение.

7. ОТНОСНО: Извлечение от протокол № 46/15.09.2015 г. от заседание на Комисия по предложенията и атестирането относно обсъждане на възможността за обявяване на процедури по чл. 194 от ЗСВ.
Приложение: доклад от Галина Хаджиева - старши експерт в отдел „САОД”, д-я „ИТСС” относно натовареността на административните съдилища за периода 2010-2014 г.
/Отложена точка от заседанието на 29.09.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

7.1. Приема доклада от Галина Хаджиева – старши експерт в отдел „САОД”, дирекция „ИТСС”, относно натовареността на административните съдилища за периода 2010 – 2014 г.
7.2. Предлага на Комисията по предложенията и атестирането към ВСС да открие процедура по реда на чл. 194 от ЗСВ за преместване на заети щатни длъжности от административните съдилища в Разград, Ямбол, Добрич, Силистра, Търговище и Сливен, които съгласно статистическите данни са с ниска натовареност, в административните съдилища в София-град, Пловдив, Бургас и Велико Търново.
7.3. Изпраща решението, заедно с доклада по т. 7.1. на Комисията по предложенията и атестирането, за сведение и по предназначение.

8. ОТНОСНО: Обсъждане на организационни действия във връзка с изпълнение на решение по допълнителна точка 62 от Протокол № 47 от заседанието на Висшия съдебен съвет, проведено на 17 септември 2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

	8.1. Изисква от Главния секретар на ВСС да представи до следващото заседание на комисията следната информация, групирана по апелативни райони, както следва:
	а) От дирекция „Съдебни кадри и конкурси” в АВСС:
	- брой на магистратите по щат и действително заети щатни бройки за съответния районен съд и районна прокуратура поотделно;
	- брой на съдебните служители по щат и действително заети щатни бройки в общата и специализираната администрация, по видове щатни длъжности, като информацията да бъде за всеки районен съд и всяка районна прокуратура поотделно.  
	а) От дирекция „Финанси и бюджет” в АВСС:
	- размер на бюджетните средства предоставяни за издръжка на всеки районен съд и всяка районна прокуратура през последните три години;
	- каква е материалната база на съответния съд и прокуратура;
	- какъв е статутът на ползваната съдебна сграда;
	8.2. Поради констатирано неизпълнение Решението на ВСС по протокол 47/17.09.2015 г., т. 62.3, в което срокът за определяне на сътрудници е 30.09.2015 г., до следващо заседание на КАОСНОСВ Главният секретар на ВСС да представи разпределение на експертните и техническите сътрудници от АВСС, по един за всеки от екипите по апелативни райони, като експертните сътрудници следва да бъдат от отдел „САОД” към Дирекция „Информационни технологии и съдебна статистика”, а техническите сътрудници от Дирекция „Организационно-административна дейност”.

				  ПРЕДСЕДАТЕЛ НА
					 КОМИСИЯТА:       /п/
							КАЛИН КАЛПАКЧИЕВ